Vil boligpriserne stige eller falde på grund af de nye vurderinger?
Boligpriserne afgøres af mange forhold; bl.a. rente, udbud/efterspørgsel, konjunkturer, ledighed/beskæftigelse og for­bru­ger­til­lid, så det er ikke helt nemt at besvare, hvad bo­ligskat­tere­for­men kommer til at betyde for boligpriserne.
Helt generelt kan man sige, at stigende skatter alt andet lige vil betyde faldende boligpriser, mens faldende skatter vil betyde det modsatte. Det er derfor ikke helt forkert at tro på stigende boligpriser for ejendomme i områder, hvor skatten er faldet, mens boligpriserne kan falde i områder, hvor skatten er steget. Det sidstnævnte gør sig især gældende for ejer­lej­lig­he­der i København og for nogle sommerhuse i Nord- og Vestsjælland. Her kan vi se et mindre prisfald i løbet af 2024.
Omvendt kan det gå i store dele af resten af landet, hvor faldende skatter kan betyde stigende boligpriser i 2024. Men det hele hviler som sagt på en forudsætning om ”alt andet lige” – og alt andet er sjældent lige, når vi taler om boligmarkedet.